
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"РАҪҪЕЙ ФЕДЕРАЦИЙӖН НАЛУКСЕМПЕ 
ТӲЛЕВСЕМ ҪИНЧЕН КАЛАКАН САККУНӖСЕМПЕ
РАҪҪЕЙ ФЕДЕРАЦИЙӖН СУБЪЕКЧӖСЕНЕ ШАНСА ПАНӐ НАЛУК ЙӖРКЕЛӖВӖН ЧӐВАШ РЕСПУБЛИКИНЧИ ЫЙТӐВӖСЕМ ҪИНЧЕН" САККУНӖН 23 ТАТА 
33 СТАТЙИСЕНЕ ТАТА ЧӐВАШ РЕСПУБЛИКИН "ЧӐВАШ РЕСПУБЛИКИН "РАҪҪЕЙ ФЕДЕРАЦИЙӖН НАЛУКСЕМПЕ ТӲЛЕВСЕМ ҪИНЧЕН КАЛАКАН 
САККУНӖСЕМПЕ РАҪҪЕЙ ФЕДЕРАЦИЙӖН 
СУБЪЕКЧӖСЕНЕ ШАНСА ПАНӐ НАЛУК ЙӖРКЕЛӖВӖН ЧӐВАШ РЕСПУБЛИКИНЧИ ЫЙТӐВӖСЕМ ҪИНЧЕН" САККУННЕ УЛШӐНУCЕМ КӖРТЕССИ ҪИНЧЕН" 
САККУНӖН 1 СТАТЙИНЕ УЛШӐНУCЕМ 
КӖРТЕССИ ҪИНЧЕН

Чӑваш Республикин Патшалӑх Канашӗ
2026 ҫулхи ҫу уйӑхӗн 21-мӗшӗнче
йышӑннӑ

1 статья
Чӑваш Республикин "Раҫҫей Федерацийӗн налуксемпе тӳлевсем ҫинчен калакан саккунӗсемпе Раҫҫей Федерацийӗн субъекчӗсене шанса панӑ налук йӗркелӗвӗн Чӑваш Республикинчи ыйтӑвӗсем ҫинчен" 2001 ҫулхи утӑ уйӑхӗн 23-мӗшӗнчи 38 №-лӗ саккунне (Чӑваш Республикин Патшалӑх Канашӗн ведомоҫӗсем, 2001, 42, 45 №-сем; 2002, 46, 49, 52 №-сем; 2003, 54, 57 №-сем; 2004, 59, 61 №-сем; 2005, 64, 65 №-сем; 2006, 72 №; 2007, 73, 74 №-сем; 2008, 76 №; 2009, 80, 82 №-сем; 2010, 87 №; 2011, 90, 91 №-сем; 2012, 96 №; "Республика" хаҫат, 2012, юпа уйӑхӗн 5-мӗшӗ; Чӑваш Республикин Саккунӗсен пуххи, 2013, 3, 10 №-сем; 2014, 9, 11 №-сем; 2015, 6, 10 №-сем; 2016, 6, 11 №-сем; 2017, 11 №; "Республика" хаҫат, 2018, нарӑс уйӑхӗн 21-мӗшӗ, авӑн уйӑхӗн 19-мӗшӗ; 2019, нарӑс уйӑхӗн 20-мӗшӗ, юпа уйӑхӗн 18-мӗшӗ, раштав уйӑхӗн 26-мӗшӗ; 2020, ҫу уйӑхӗн 7-мӗшӗ, раштав уйӑхӗн 2-мӗшӗ; 2021, ҫу уйӑхӗн 26-мӗшӗ, чӳк уйӑхӗн 17-мӗшӗ; 2022, юпа уйӑхӗн 5-мӗшӗ, раштав уйӑхӗн 28-мӗшӗ; 2023, чӳк уйӑхӗн 8-мӗшӗ, раштав уйӑхӗн 27-мӗшӗ; 2024, ҫӗртме уйӑхӗн 27-мӗшӗ, юпа уйӑхӗн 16-мӗшӗ; 2025, нарӑс уйӑхӗн 26-мӗшӗ, раштав уйӑхӗн 3-мӗшӗ; 2026, ҫу уйӑхӗн 6-мӗшӗ) ҫакӑн пек улшӑнусем кӗртес:
1) 23 статьян 1-мӗш пунктне ҫакӑн пек ҫырса абзацсем хушса хурас:
"Пӗтӗм Раҫҫей экономика ӗҫӗ-хӗлӗн тӗсӗсен классификаторӗн 
ОК 029-2014 (КДЕС 2-мӗш улӑштару) "Пурте усӑ куракан почта ҫыхӑнӑвӗн ӗҫӗ-хӗлӗ" 53.10 ушкӑна кӗрекен экономика ӗҫ-хӗлне тӗп ӗҫ-хӗл пек пурнӑҫлакан федераци почта ҫыхӑнӑвӗн организацийӗсене – Чӑваш Республикин ял ҫӗрӗнчи халӑх пурӑнакан вырӑнӗсенче почта ҫыхӑнӑвӗн уйрӑмӗсен шутне 2026 ҫулхи кӑрлач уйӑхӗн 1-мӗшӗ тӗлне шута илнӗ хисепрен кая мар сыхласа хӑварнӑ тата ҫак Саккунпа килӗшӳллӗн налук ҫӑмӑллӑхӗ панине пула ирӗкленнӗ укҫа-тенкӗне Чӑваш Республикин территорийӗнче почта ҫыхӑнӑвӗн объекчӗсем вырнаҫнӑ ҫуртсене, сооруженисене тата пӳлӗмсене юсассипе, юсаса ҫӗнетессипе, туса пӗтерессипе, оборудованипе туллин тивӗҫтерессипе, ҫӗнетессипе, техника тӗлӗшӗнчен ҫӗнӗрен йӑлтах пуянлатассипе ҫыхӑннӑ ӗҫсене (пулӑшу ӗҫӗсене) пурнӑҫлама тулли калӑпӑшпа янӑ чухне почта ҫыхӑнӑвӗн пулӑшу ӗҫӗсене пама усӑ куракан тата Федерацин "Почта ҫыхӑнӑвӗ ҫинчен" 1999 ҫулхи утӑ уйӑхӗн 17-мӗшӗнчи 176-ФЗ №-лӗ саккунӗпе килӗшӳллӗн почта ҫыхӑнӑвӗн объекчӗсем шутланакан куҫман пурлӑх объекчӗсем тӗлӗшпе 2026 ҫулхи кӑрлач уйӑхӗн 1-мӗшӗнчен пуҫласа 2027 ҫулхи раштав уйӑхӗн 31-мӗшӗчченхи тапхӑрта. Почта ҫыхӑнӑвӗн уйрӑмӗсем вырнаҫнӑ ҫуртсене, сооруженисене тата пӳлӗмсене юсанипе, юсаса ҫӗнетнипе, туса пӗтернипе, оборудованипе туллин тивӗҫтернипе, ҫӗнетнипе, техника тӗлӗшӗнчен ҫӗнӗрен йӑлтах пуянлатнипе пулакан тӑкаксене ҫирӗплетекен документсем (ӗҫсем пурнӑҫлама (пулӑшу ӗҫӗсем пама) тунӑ договорсем, пурнӑҫланӑ ӗҫсен (панӑ пулӑшу ӗҫӗсен) акчӗсем, пурнӑҫланӑ ӗҫсемпе тӑкаксен хакӗ ҫинчен калакан справкӑсем, тӳлев докуменчӗсем) ҫӑмӑллӑх памалли сӑлтав шутланаҫҫӗ.
Ҫак пунктӑн вун пӗрмӗш абзацӗнче пӑхса хӑварнӑ налук ҫӑмӑллӑхӗпе усӑ курмалли правӑна ҫирӗплетме федераци почта ҫыхӑнӑвӗн организацийӗсем налук органне налук ҫӑмӑллӑхне ҫирӗплетмелли документсем тӑратаҫҫӗ.";
2) 33 статьяна ҫакӑн пек ҫырса абзац хушса хурас:
"Пӗтӗм Раҫҫей экономика ӗҫӗ-хӗлӗн тӗсӗсен классификаторӗн ОК 029-2014 (КДЕС 2-мӗш улӑштару) "Пурте усӑ куракан почта ҫыхӑнӑвӗн ӗҫӗ-хӗлӗ" 53.10 ушкӑна кӗрекен экономика ӗҫ-хӗлне тӗп ӗҫ-хӗл пек пурнӑҫлакан федераци почта ҫыхӑнӑвӗн организацийӗсене Чӑваш Республикин территорийӗнче регистрациленӗ тата почта ҫыхӑнӑвӗн пулӑшу ӗҫӗсене пама усӑ куракан транспорт хатӗрӗсем тӗлӗшпе Чӑваш Республикин ял ҫӗрӗнчи халӑх пурӑнакан вырӑнӗсенче почта ҫыхӑнӑвӗн уйрӑмӗсен шутне 2026 ҫулхи кӑрлач уйӑхӗн 1-мӗшӗ тӗлне шута илнӗ хисепрен кая мар сыхласа хӑварнӑ тата ҫак Саккунпа килӗшӳллӗн налук ҫӑмӑллӑхӗ панине пула ирӗкленнӗ укҫа-тенкӗне Чӑваш Республикин территорийӗнче почта ҫыхӑнӑвӗн объекчӗсем вырнаҫнӑ ҫуртсене, сооруженисене, пӳлӗмсене юсассипе, юсаса ҫӗнетессипе, туса пӗтерессипе, оборудованипе туллин тивӗҫтерессипе, ҫӗнетессипе, техника тӗлӗшӗнчен ҫӗнӗрен йӑлтах пуянлатассипе ҫыхӑннӑ ӗҫсене (пулӑшу ӗҫӗсене) пурнӑҫлама тулли калӑпӑшпа янӑ чухне транспорт налукне тӳлессинчен 2026 ҫулхи кӑрлач уйӑхӗн 1-мӗшӗнчен пуҫласа 2027 ҫулхи раштав уйӑхӗн 31-мӗшӗчченхи тапхӑрта хӑтараҫҫӗ. Почта ҫыхӑнӑвӗн уйрӑмӗсем вырнаҫнӑ ҫуртсене, сооруженисене тата пӳлӗмсене юсанипе, юсаса ҫӗнетнипе, туса пӗтернипе, оборудованипе туллин тивӗҫтернипе, ҫӗнетнипе, техника тӗлӗшӗнчен ҫӗнӗрен йӑлтах пуянлатнипе пулакан тӑкаксене ҫирӗплетекен документсем (ӗҫсем пурнӑҫлама (пулӑшу ӗҫӗсем пама) тунӑ договорсем, пурнӑҫланӑ ӗҫсен (панӑ пулӑшу ӗҫӗсен) акчӗсем, пурнӑҫланӑ ӗҫсемпе тӑкаксен хакӗ ҫинчен калакан справкӑсем, тӳлев докуменчӗсем) ҫӑмӑллӑх памалли сӑлтав шутланаҫҫӗ. Кӑтартнӑ налук ҫӑмӑллӑхӗпе усӑ курма право пуррине ҫирӗплетес ӗҫе Раҫҫей Федерацийӗн Налук кодексӗн 3611 статйин 3-мӗш пункчӗпе палӑртнӑ йӗркепе пурнӑҫлаҫҫӗ.".

2 статья
Чӑваш Республикин "Чӑваш Республикин "Раҫҫей Федерацийӗн налуксемпе тӳлевсем ҫинчен калакан саккунӗсемпе Раҫҫей Федерацийӗн субъекчӗсене шанса панӑ налук йӗркелӗвӗн Чӑваш Республикинчи ыйтӑвӗсем ҫинчен" саккунне улшӑнусем кӗртесси ҫинчен" 2026 ҫулхи ака уйӑхӗн 
24-мӗшӗнчи 19 №-лӗ саккунӗн ("Республика" хаҫат, 2026, ҫу уйӑхӗн 6-мӗшӗ) 1 статйин 7-мӗш пункчӗн "е" ҫум пунктне улшӑну кӗртес, ӑна ҫакӑн пек ҫырса хурас:
"е) вун виҫҫӗмӗш – вун улттӑмӗш абзацсене тивӗҫлӗн вун тӑваттӑмӗш – вун ҫиччӗмӗш абзацсем тесе шутлас;". 

3 статья
1. Ҫак Саккун, ҫак Саккунӑн 2 статйисӗр пуҫне, ӑна официаллӑ йӗркепе пичетлесе кӑларнӑ кунран пуҫласа пӗр уйӑх иртсен вӑя кӗрет тата 2026 ҫулхи кӑрлач уйӑхӗн 1-мӗшӗнчен пуҫланнӑ право хутшӑнӑвӗсене пырса тивет.
2. Ҫак Саккунӑн 2 статйи 2027 ҫулхи кӑрлач уйӑхӗн 1-мӗшӗнчен пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев



Шупашкар хули
2026 ҫулхи ҫу уйӑхӗн 22-мӗшӗ

